techiaith/cofnodycynulliad_en-cy huggingface dataset:
English: Thank you, Minister. You've been quite clear that your move away from the five A* to C English and Maths measure was designed to encourage schools to focus on realising the potential of every child, not just those on the C/D/C borderline. Your new measure - the capped 9 - puts value on vocational courses, which is very welcome, and, as she says, so many young people can secure a rewarding and successful career through the vocational route. However, we're still some way off, as I'm sure you would recognise as well, between achieving that university-recognised parity between academical and vocational qualifications. So, what are you doing to ensure greater availability of such courses in schools and colleges, and to ensure even more effective signposting for younger people, at an earlier age, so that we do see, over time, that the loss of - I was going to say 'prejudice'; that's probably too strong a word - the loss of that difference between vocational and academic so that both routes are equally acceptable?
Welsh: Diolch i chi, Weinidog. Rydych wedi dweud yn gwbl glir mai'r bwriad wrth symud oddi wrth y mesur pum A* i C Saesneg a Mathemateg oedd annog ysgolion i ganolbwyntio ar wireddu potensial pob plentyn, nid y rheini ar y ffin C/D/C yn unig. Mae eich mesur newydd - capio 9 - yn rhoi gwerth ar gyrsiau galwedigaethol, ac mae hynny i'w groesawu'n fawr, ac fel y dywed, mae cynifer o bobl ifanc yn gallu sicrhau gyrfa lwyddiannus a buddiol drwy'r llwybr galwedigaethol. Fodd bynnag, mae cryn dipyn o ffordd i fynd o hyd, fel y byddech yn cydnabod rwy'n siŵr, cyn y gellir sicrhau statws cydradd wedi'i gydnabod gan brifysgolion rhwng cymwysterau academaidd a galwedigaethol. Felly, beth a wnewch i sicrhau bod mwy o gyrsiau o'r fath ar gael mewn ysgolion a cholegau, ac i sicrhau bod pobl iau yn cael eu cyfeirio'n fwy effeithiol byth, ar oedran iau, fel ein bod yn gweld colli - roeddwn am ddweud 'rhagfarn'; mae'n debyg fod hwnnw'n air rhy gryf - colli'r gwahaniaeth dros amser rhwng cymwysterau galwedigaethol ac academaidd fel bod y ddau lwybr yn cael eu hystyried yr un mor dderbyniol?
English: Presiding Officer, I'm very glad that the Member has recognised, in the interim accountability measures, vocational qualifications do count towards a capped 9 score. So, there is no disincentive for schools to be able to offer these courses to pupils, where that is the right thing for those children. I'm very pleased to reassure the Member that all four secondary schools in Monmouthshire are meeting the requirement of the learning and skills Measure, and that that choice is available to learners in his area. For example, in King Henry VIII Comprehensive School, in Abergavenny - which I had the privilege to visit on GCSE day, and to celebrate with them a record set of GCSE results for that school - learners in that particular school are offered eight vocational courses at key stage 4. But the Member is right - there is more that we need to do to sometimes overcome perceptions of the value of vocational courses. And that's why we are currently piloting a new approach to information and advice to children and young people, so that we can ensure that all children are making the right choices on the basis of a real understanding and knowledge that vocational qualifications can help them achieve their career aspirations and fulfil their potential.
Welsh: Lywydd, rwy'n falch iawn fod yr Aelod wedi cydnabod, yn y mesurau atebolrwydd interim, fod cymwysterau galwedigaethol yn cyfrif tuag at sgôr capio 9. Felly, ni cheir unrhyw anghymhelliad i ysgolion allu cynnig y cyrsiau hyn i ddisgyblion, os mai dyna yw'r peth iawn i'r plant hynny. Rwy'n falch iawn o roi sicrwydd i'r Aelod fod pob un o'r pedair ysgol uwchradd yn sir Fynwy yn bodloni gofyniad y Mesur dysgu a sgiliau, a bod y dewis hwnnw ar gael i ddysgwyr yn ei ardal. Er enghraifft, yn Ysgol Gyfun y Brenin Harri VIII, yn y Fenni - y cefais y fraint o ymweld â hi ar ddiwrnod y canlyniadau TGAU, a dathlu'r set orau erioed o ganlyniadau TGAU yn yr ysgol honno gyda hwy - mae dysgwyr yn yr ysgol benodol honno'n cael cynnig wyth cwrs galwedigaethol yng nghyfnod allweddol 4. Ond mae'r Aelod yn iawn - mae angen i ni wneud mwy weithiau i oresgyn canfyddiadau o werth cyrsiau galwedigaethol. A dyna pam ein bod ar hyn o bryd yn treialu dull newydd o roi gwybodaeth a chyngor i blant a phobl ifanc, fel y gallwn sicrhau bod pob plentyn yn gwneud y dewisiadau cywir ar sail dealltwriaeth a gwybodaeth go iawn y gall cymwysterau galwedigaethol eu helpu i gyflawni eu dyheadau gyrfaol a chyflawni eu potensial.
English: Minister, in your answer to the question from Nick Ramsay, I'm very keen and very pleased to hear that you actually recognise vocational education as being equivalent to academic pathways. And it's a shame that not enough young people - or their parents in particular, sometimes - understand the same thing. Because to ensure that we have that parity, to ensure that the skills that we need in Wales are available to people - and young people in particular - we also need to educate some of the older generation, and the parents, to ensure they also understand that. Because many people over the last 20 years have been pumped the message, 'Higher education, that's the way to go.' But actually there's a mix that is available, and equally treatable are both qualifications - vocational and academic. And they should not be seen as separate pathway, but as a single pathway with perhaps different outcomes at the end of it, but, at the end of the day, equal outcomes. So, will you also expand the discussions you're having with young people to their parents, to ensure that parents understand the importance of both pathways, the quality of both pathways, and the outcomes that children can actually achieve in their long-term careers?
Welsh: Weinidog, yn eich ateb i gwestiwn Nick Ramsay, rwy'n awyddus iawn ac yn falch iawn o glywed eich bod yn cydnabod mewn gwirionedd fod addysg alwedigaethol yn gyfwerth â llwybrau academaidd. Ac mae'n drueni nad oes digon o bobl ifanc - neu eu rhieni yn enwedig, weithiau - yn deall yr un peth. Oherwydd er mwyn sicrhau bod gennym y statws cydradd hwnnw, er mwyn sicrhau bod y sgiliau rydym eu hangen yng Nghymru ar gael i bobl - ac i bobl ifanc yn benodol - mae angen i ni hefyd addysgu rhai o'r genhedlaeth hŷn, a'r rhieni, i sicrhau eu bod hwythau'n deall hynny hefyd. Oherwydd mae llawer o bobl, dros yr 20 mlynedd diwethaf, wedi llyncu'r neges, 'Addysg uwch, dyna'r ffordd ymlaen.' Ond mae yna gymysgedd ar gael mewn gwirionedd, ac mae'r ddau gymhwyster yr un mor haeddiannol â'i gilydd - galwedigaethol ac academaidd. Ac ni ddylid eu hystyried fel llwybrau ar wahân, ond fel llwybr sengl gyda chanlyniadau gwahanol ar y diwedd, efallai, ond canlyniadau cyfartal yn y pen draw. Felly, a wnewch chi hefyd ehangu'r trafodaethau rydych yn eu cael gyda phobl ifanc i gynnwys eu rhieni, i sicrhau bod rhieni'n deall pwysigrwydd y ddau lwybr, ansawdd y ddau llwybr, a'r canlyniadau y gall plant eu cyflawni yn eu gyrfaoedd hirdymor mewn gwirionedd?
English: Certainly. David Rees makes a very important point on the influences that children are put under when making choices about what courses to follow in school or in colleges. Often, children are listening to their peers - they're very interested in understanding what their peers are doing - but obviously parents and family are a huge influence in helping children make decisions. As part of the Gatsby pilot, which is currently being delivered in the Rhondda Cynon Taf local authority area at the moment, which is looking to really test and improve the system of information and advice, those schools are indeed working not just with pupils, but working with local employers and with parents to be able to ensure that children are exposed to that wide range of options that are available to them and recognising that taking a vocational course at 14 is not a barrier to higher levels of study. Indeed, taking a vocational course from 16 to 18 is a perfectly normal way in which you can then go on to attend a degree course or a higher level apprenticeship, if that's what you want to do.
Welsh: Yn sicr. Mae David Rees yn gwneud pwynt pwysig iawn am y ffactorau sy'n dylanwadu ar blant wrth ddewis pa gyrsiau i'w hastudio yn yr ysgol neu mewn colegau. Yn aml, mae plant yn gwrando ar eu cyfoedion - mae ganddynt ddiddordeb mawr mewn deall beth y mae eu cyfoedion yn ei wneud - ond yn amlwg mae rhieni a theulu yn ddylanwad enfawr wrth helpu plant i wneud penderfyniadau. Fel rhan o gynllun peilot Gatsby, sy'n cael ei ddarparu yn ardal awdurdod lleol Rhondda Cynon Taf ar hyn o bryd, ac sy'n ceisio profi a gwella'r system wybodaeth a chyngor, mae'r ysgolion hynny yn gweithio nid yn unig gyda disgyblion ond gyda chyflogwyr lleol a chyda rhieni i allu sicrhau bod plant yn dod i gysylltiad â'r ystod eang o ddewisiadau sydd ar gael iddynt a chydnabod nad yw dilyn cwrs galwedigaethol yn 14 oed yn rhwystr i lefelau astudio uwch. Yn wir, mae dilyn cwrs galwedigaethol rhwng 16 a 18 oed yn ffordd gwbl arferol i chi fynd ymlaen wedyn i astudio cwrs gradd neu brentisiaeth lefel uwch, os mai dyna y dymunwch ei wneud.
English: Questions now from party spokespeople, and the Conservatives' spokesperson first - Suzy Davies.
Welsh: Cwestiynau nawr gan lefarwyr y pleidiau, a llefarydd y Ceidwadwyr yn gyntaf - Suzy Davies.
English: Diolch, Llywydd. Minister, last week, the finance Minister made a statement setting out her thoughts on the implications for Wales of the UK Government's 2019 spending round, and in that she reinforced the Government's view that budget spending decisions should be predicated on eight areas of priority. Why isn't school-age education one of those priority areas?
Welsh: Diolch, Lywydd. Weinidog, yr wythnos diwethaf, gwnaeth y Gweinidog Cyllid ddatganiad yn nodi ei barn am oblygiadau cylch gwariant 2019 Llywodraeth y DU i Gymru, ac yn hwnnw cadarnhaodd farn y Llywodraeth y dylid seilio penderfyniadau gwariant y gyllideb ar wyth maes blaenoriaeth. Pam nad yw addysg oedran ysgol yn un o'r meysydd blaenoriaeth hynny?
English: What the Minister was referring to are the cross-cutting priority areas that the Government has. One of those includes early years. Early years is part of our education system. My priority is ensuring schools have the best budget possible. The finance Minister has announced that, now that we have some details of our revenue budget, we will bring forward the budget for the whole of the Government in November.
Welsh: Yr hyn y cyfeiriai'r Gweinidog ato yw'r meysydd blaenoriaeth trawsbynciol sydd gan y Llywodraeth. Mae un o'r rheini'n cynnwys y blynyddoedd cynnar. Mae'r blynyddoedd cynnar yn rhan o'n system addysg. Fy mlaenoriaeth yw sicrhau bod gan ysgolion y gyllideb orau sy'n bosibl. Mae'r Gweinidog Cyllid wedi cyhoeddi, a ninnau bellach wedi cael rhywfaint o fanylion am ein cyllideb refeniw, y byddwn yn cyflwyno'r gyllideb ar gyfer y Llywodraeth gyfan yn gynt, ym mis Tachwedd.
English: Bearing in mind the huge changes that will be happening in schools, not least with the change in curriculum and the preparation for that, but also the long-standing and very acute complaints made by schools now about their direct funding, I have to say I was disappointed not to see that more explicitly in even the cross-cutting themes of Government, because, of course, if you get education wrong, it has an effect on every other area of spend as we go forward. The UK Government has announced that 2.3 per cent above inflation boost to the Welsh block. There's also over £2 billion due to come to the Welsh Government from the UK schools budget - specifically schools, not education. That's over three years, and I accept the annual settlement is a restriction on planning. You've seen the CYPE report on funding for schools, which concluded that there is a very real and present danger on the sufficiency of school funding. I'm sure that the Minister for local government will be making the case for more money for her portfolio, more money for councils. Are you going to be leaving it to her to find the extra direct funding that schools need?
Welsh: O gofio'r newidiadau enfawr a fydd yn digwydd mewn ysgolion, yn enwedig gyda'r newid yn y cwricwlwm a'r paratoadau ar gyfer hynny, ond hefyd y cwynion hirsefydlog a difrifol iawn a wneir gan ysgolion yn awr am eu cyllid uniongyrchol, mae'n rhaid i mi ddweud fy mod wedi fy siomi nad wyf wedi gweld hynny'n fwy penodol yn themâu trawsbynciol y Llywodraeth, oherwydd, wrth gwrs, os na chewch addysg yn iawn, mae'n effeithio ar bob maes gwariant arall wrth inni symud ymlaen. Mae Llywodraeth y DU wedi cyhoeddi'r hwb o 2.3 y cant yn uwch na chwyddiant i floc Cymru. Disgwylir y bydd dros £2 biliwn yn dod i Lywodraeth Cymru o gyllideb ysgolion y DU hefyd - ysgolion yn benodol, nid addysg. Mae hynny dros dair blynedd, ac rwy'n derbyn bod y setliad blynyddol yn gyfyngiad ar gynllunio. Rydych wedi gweld adroddiad y Pwyllgor Plant, Pobl Ifanc ac Addysg ar gyllid i ysgolion, a ddaeth i'r casgliad fod perygl real ac uniongyrchol iawn o gyllid annigonol i ysgolion. Rwy'n siŵr y bydd y Gweinidog llywodraeth leol yn cyflwyno'r achos dros sicrhau mwy o arian i'w phortffolio, mwy o arian i gynghorau. A fyddwch yn gadael y gwaith o ddod o hyd i'r cyllid uniongyrchol ychwanegol sydd ei angen ar ysgolion iddi hi?
English: I'm grateful that the Member has acknowledged the difficulties that have been placed upon Welsh Government by the decision by her colleagues in Westminster only to give us an indicative budget for one year for education, whereas they have afforded the education system in England the courtesy of an indicative budget for three years, and that does indeed make things more difficult for us. The Member will also be aware that I have welcomed very much the CYPE committee's work on education funding. I have accepted all the recommendations of that committee report, including a review into education funding in Wales. When that report is debated later on this term, I look forward to giving more details to Members on how we will respond fully to that. With regard to this year's budget, both I and the local government Minister are at one on the necessity and the priority in ensuring that both local authorities, which are the main source of funding for our schools, as well as education in totality are a priority.
Welsh: Rwy'n ddiolchgar fod yr Aelod wedi cydnabod yr anawsterau sy'n wynebu Llywodraeth Cymru yn sgil penderfyniad ei chymheiriaid yn San Steffan i roi cyllideb ddangosol ar gyfer un flwyddyn yn unig i addysg, tra'u bod wedi bod mor garedig â rhoi cyllideb ddangosol tair blynedd i'r system addysg yn Lloegr, ac mae hynny, yn wir, yn gwneud pethau'n anos i ni. Bydd yr Aelod hefyd yn ymwybodol fy mod wedi croesawu gwaith y Pwyllgor Plant, Pobl Ifanc ac Addysg ar gyllid addysg. Rwyf wedi derbyn holl argymhellion adroddiad y pwyllgor hwnnw, gan gynnwys adolygiad o gyllid addysg yng Nghymru. Pan drafodir yr adroddiad hwnnw yn ddiweddarach y tymor hwn, edrychaf ymlaen at roi rhagor o fanylion i'r Aelodau ynglŷn â sut y byddwn yn ymateb yn llawn i hynny. O ran y gyllideb eleni, mae'r Gweinidog llywodraeth leol a minnau'n cytuno bod yn rhaid sicrhau bod awdurdodau lleol, sef prif ffynhonnell cyllid ein hysgolion, yn ogystal â'r maes addysg yn ei gyfanrwydd, yn cael blaenoriaeth.
English: I'm grateful for that response, Minister, because, as we know, the concern that actually the CYPE committee had was, while we recognised that the local authorities are responsible for the majority of direct funding, that is not protected in any way. It'll be very interesting, when you produce the results of your review, and in fact respond to the debate, whether you're going to be in a position to say how any direct funding can be protected within a hopefully enhanced local authority budget. I just want to ask you something different now, because this weekend we saw media coverage of concerns over the content of sex education lessons to very young children in parts of England. I know that making religious and sex education a compulsory part of the new curriculum is contentious already, but I have to say even I'm a little bit squeamish about the potential of drawing masturbation to the attention of six-year-olds, especially when we are also asking them to understand and speak up about inappropriate touching by adults. Now, I've no idea how accurate these reports are, but I think families and teachers across the nation would appreciate a statement from you to reassure them what you think age-appropriate sex education will look like in Wales.
Welsh: Rwy'n ddiolchgar am yr ymateb hwnnw, Weinidog, oherwydd er ein bod yn cydnabod mai'r awdurdodau lleol sy'n gyfrifol am y rhan fwyaf o'r cyllid uniongyrchol, pryder y pwyllgor Plant, Pobl Ifanc ac Addysg, fel y gwyddom, yw nad yw'r cyllid hwnnw wedi'i ddiogelu mewn unrhyw ffordd. Pan fyddwch yn cynhyrchu canlyniadau eich adolygiad, ac yn ymateb i'r ddadl mewn gwirionedd, bydd yn ddiddorol iawn gweld a fyddwch mewn sefyllfa i ddweud sut y gellir diogelu unrhyw gyllid uniongyrchol o fewn cyllideb well, gobeithio, i awdurdodau lleol. Rwyf am ofyn rhywbeth gwahanol i chi yn awr, oherwydd y penwythnos hwn gwelsom sylw yn y cyfryngau i bryderon ynghylch cynnwys gwersi addysg rhyw i blant ifanc iawn mewn rhannau o Loegr. Gwn fod gwneud addysg grefyddol ac addysg rhyw yn rhan orfodol o'r cwricwlwm newydd yn benderfyniad dadleuol eisoes, ond mae'n rhaid i mi ddweud fy mod i, hyd yn oed, yn teimlo ychydig yn anghyfforddus am y potensial o dynnu sylw plant chwech oed at fastyrbio, yn enwedig pan fyddwn ni hefyd yn gofyn iddynt ddeall a siarad yn agored am unrhyw gyffwrdd amhriodol gan oedolion. Nawr, nid oes syniad gennyf pa mor gywir yw'r adroddiadau hyn, ond rwy'n credu y byddai teuluoedd ac athrawon ledled y wlad yn gwerthfawrogi datganiad gennych chi i dawelu eu meddyliau am yr hyn y credwch chi y dylai addysg rhyw sy'n addas i'r oedran ei gynnwys yng Nghymru.
English: The Member is absolutely right; if we are to achieve the goals of a purpose-led curriculum, and if we are to ensure that every child leaving our schools is a happy and healthy child, then age and developmentally appropriate RSE I believe is an important way in which we will achieve the purposes of our curriculum. Clearly, this is a sensitive subject, and the Member is right to say it is also an issue around child protection also. But I want to assure her and all Members here, and indeed the wider community, that the content of RSE will be developed very sensitively and carefully, with the best advice from professionals and those who have advised the Government to date on the necessity of ensuring that RSE is available to children in Wales.
Welsh: Mae'r Aelod yn llygad ei lle; os ydym am gyflawni nodau cwricwlwm a arweinir gan ddiben, ac os ydym am sicrhau bod pob plentyn sy'n gadael ein hysgolion yn hapus ac yn iach, yna credaf fod addysg rhyw a pherthnasoedd sy'n addas i oedran a datblygiad yn ffordd bwysig o gyflawni dibenion ein cwricwlwm. Yn amlwg, mae hwn yn bwnc sensitif, ac mae'r Aelod yn iawn i ddweud bod problem yn codi mewn perthynas ag amddiffyn plant hefyd. Ond rwyf am ei sicrhau hi a phob Aelod yma, a'r gymuned ehangach yn wir, y bydd cynnwys addysg rhyw a pherthnasoedd yn cael ei ddatblygu mewn modd sensitif a gofalus iawn, gyda'r cyngor gorau gan weithwyr proffesiynol a'r rhai sydd wedi cynghori'r Llywodraeth hyd yn hyn ar yr angen i sicrhau bod addysg rhyw a pherthnasoedd ar gael i blant yng Nghymru.
English: Thank you, Llywydd. The Labour Party has said that they will abolish private schools, redistributing their properties to the state. A motion was passed in their conference to integrate private schools into the state sector. Now, given that only 2.2 per cent of Welsh children are educated in private schools, do you agree that it would be a relatively simple matter to move immediately to scrapping private schools in Wales?
Welsh: Diolch, Lywydd. Mae'r Blaid Lafur wedi dweud y byddan nhw'n cael gwared ar ysgolion preifat, gan ailddosbarthu eu heiddo i'r wladwriaeth. Fe basiwyd cynnig yn eu cynhadledd i integreiddio ysgolion preifat i sector y wladwriaeth. O gofio mai dim ond 2.2 y cant o blant Cymru sy'n cael eu dysgu mewn ysgolion preifat, ydych chi'n cytuno mai mater gweddol hawdd byddai symud yn syth i gael gwared ar ysgolion preifat yng Nghymru?
English: I have no plans to scrap private schools in Wales.
Welsh: Nid oes gennyf unrhyw gynlluniau i gael gwared ar ysgolion preifat yng Nghymru.
English: Okay. Well, it'll be very interesting to hear the debate, or it would be very interesting if we were able to hear the discussion in Cabinet with your fellow Labour members on that issue, where there has been clear guidance provided by their conference. So, it was interesting to hear your response there. Labour too would campaign to abolish the charitable status of private schools, and I note that a consultation is ongoing with the Welsh Government on this issue and I look forward to seeing private schools paying tax. And this, of course, raises questions about Ysgol Gymraeg Llundain, the Welsh school in London. I look forward to seeing how you intend to allow Welsh-speaking parents to continue to receive Welsh-medium education in London. Suzy Davies referred to this issue, which is another issue altogether, but, in the Children, Young People and Education Committee last week, you mentioned that there was a strong lobby, or at least a strong response, against including religious education and RSE as a statutory part of the new curriculum without the right for parents to withdraw their children from those lessons. I do very much hope that you are not considering giving in to this pressure and that you agree with me that these are two crucially important areas and should be retained as statutory elements of the new curriculum as we aim towards creating healthy, confident citizens and a society that respects diversity.
Welsh: Iawn. Wel, fydd hi'n ddiddorol iawn clywed y drafodaeth - neu, mi fyddai'n ddiddorol petawn ni'n cael clywed y drafodaeth yn y Cabinet efo'ch cyd-Aelodau Llafur ynghylch hynny, lle mae yna arweiniad clir yn dod gan eu cynhadledd nhw. Felly, diddorol clywed eich ymateb chi yn fanna. Mi fyddai Llafur hefyd yn ymgyrchu i ddileu statws elusennol oddi ar ysgolion preifat, a dwi'n nodi bod ymgynghoriad yn mynd rhagddo gan Lywodraeth Cymru ar hyn a dwi'n edrych ymlaen at weld ysgolion preifat yn talu trethi. Mae hyn, wrth gwrs, yn codi cwestiynau am Ysgol Gymraeg Llundain, a dwi'n edrych ymlaen at weld sut rydych chi'n bwriadu cynnal y gallu i deuluoedd Cymraeg gael addysg cyfrwng-Cymraeg yn y brifddinas. Troi at fater arall, mae Suzy Davies wedi cyfeirio'n rhannol at hyn, ond, yn y Pwyllgor Plant, Pobl Ifanc ac Addysg yr wythnos diwethaf, fe sonioch chi fod yna lobi gryf, neu o leiaf ymateb cryf, yn erbyn cynnwys addysg grefyddol ac addysg cyd-berthynas a rhywioldeb fel rhan statudol o'r cwricwlwm newydd, a hynny heb hawl gan rieni i dynnu eu plant yn ôl o'r gwersi hynny. Dwi yn mawr obeithio nad ydych chi yn meddwl ildio i'r pwysau yma a'ch bod chi'n cytuno efo fi bod rhain yn ddau faes hollbwysig i'w cadw'n faterion statudol yn y cwricwlwm newydd wrth inni anelu at greu dinasyddion iach a hyderus, a chymdeithas sy'n parchu amrywiaeth.